Diari Oficial de la Generalitat Valenciana


Sumari del DOGV 3449, del 08-03-1999 (1999/1845)

ORDRE 25 de febrer de 1999, de la Conselleria de Benestar Social, per la qual es determinen els crèdits que han de finançar les subvencions regulades en l'Ordre de 9 de desembre de 1998, així com el seu sistema de pagaments.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1845


Data del document
:   25-02-1999

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * toxicomania
    * suport econòmic

ORDRE 25 de febrer de 1999, de la Conselleria de Benestar Social, per la qual es determinen els crèdits que han de finançar les subvencions regulades en l'Ordre de 9 de desembre de 1998, així com el seu sistema de pagaments. [1999/X1845]
  
La convocatòria d'ajudes en matèria d'atenció i prevenció de les drogodependències i altres trastorns addictius, aprovada per l'Ordre de la Conselleria de Benestar Social, de 9 de desembre de 1998, va ser realitzada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa i, per tant, amb antelació a l'aprovació en les Corts Valencianes de la Llei de Pressupostos per al 1999, per la qual cosa el finançament de les esmentades ajudes va quedar condicionada a l'aprovació dels crèdits corresponents.
  
Una vegada publicada la Llei 11/98, de Pressupostos de la Generalitat Valenciana per al 1999, d'acord amb el que preceptua el núm. 11 de l'article 47 de la Llei d'Hisenda Pública de la Generalitat Valenciana, text refós aprovat pel Decret Legislatiu de 26 de juliol de 1991, del Consell de la Generalitat Valenciana, escau donar publicitat als crèdits i a les línies de subvenció destinades a finançar les ajudes en matèria d'atenció i prevenció de les drogodependències i altres trastorns addictius regulades en l'Ordre de la Conselleria de Benestar Social avantdita.
  
Així mateix, en virtut del que disposa l'article 22 de l'Ordre de 9 de desembre de 1998, es procedeix a establir el sistema de pagaments, justificacions i garanties prèvies.
  
Per això,
  
ORDENE
  
Article 1. Determinació dels crèdits
  
Els crèdits pressupostaris i les línies de subvenció destinades a finançar les ajudes en matèria d'atenció i prevenció de drogodependències i altres trastorns addictius durant 1999 (DOGV núm. 3.396, de 18 de desembre de 1998), són els que tot seguit es determinen, tots ells amb càrrec a la secció 16, servei 02, programa pressupostari 313.20 Drogodependències i Altres Addiccions i l'import màxim total és de nou-cents noranta-cinc milions de pessetes (681.380.611 PTA/5.980.070,44 euros), d'acord amb el següent desglossament:
  
Capítol I del títol I de l'Ordre de 9 de desembre de 1998:
  
1. Denominació: unitats de conductes addictives i altres recursos sanitaris
  
- Línia de subvenció: 4.01/000/99
  
- Consignació pressupostària: 567.969.807.
  
Fons Ministeri de l'Interior: 736.008.330.
  
Fons propis: 054.371.329.
  
2. Denominació: centres i programes específics de reinserció social de drogodependents
  
- Línia de subvenció: 4.02/000/99
  
- Consignació pressupostària: 572.882.382.
  
Fons Ministeri de l'Interior: 04.735.291.
  
Fons propis: 709.697.779.
  
3. Denominació: programes de Prevenció de las Drogodependències i les unitats de Prevenció Comunitària
  
- Línia de subvenció : 4.03/000/99
  
- Consignació pressupostària: 799.492.688.
  
Fons Ministeri de l'Interior: 07.357.524.
  
Fons propis: 555.699.503.
  
4. Denominació: Programes d'atenció a famílies de drogodependents i a les associacions d'autoajuda
  
- Línia de subvenció: 4.04/000/99
  
- Consignació pressupostària: 73.498.221.
  
Fons propis: 96.253.004.
  
5. Denominació: els programes específics d'atenció a drogodependents amb problemes jurídics i/o penals
  
- Línia de subvenció: 4.05/000/99
  
- Consignació pressupostària: 82.950.519.
  
Fons Ministeri de l'Interior: 34.067.865.
  
Fons propis: 96.787.452.
  
Total crèdits capítol I: 304.521.790 PTA.
  
Capítol II del títol I de l'Ordre de 9 de desembre de 1998:
  
1. Denominació: Inversions en Recursos d'atenció i/o prevenció
  
- Línia de subvenció: 7.01/000/99
  
- Consignació pressupostària: 13.256.793.
  
Fons propis: 22.562.719.
  
Total crèdits capítol II: 49.128.341 PTA.
  
Article 2. Sistema de pagaments de les subvencions
  
L'ordenació del pagament de les subvencions que es regula en el capítol I del títol I de l'Ordre de 9 de desembre de 1998 (transferències corrents), es realitzarà d'acord amb els criteris continguts en l'article 47 bis del text refós de la Llei d'Hisenda Pública de la Generalitat Valenciana i s'ajustaran a la següent modalitat:
  
Quan es concedirà la subvenció es lliurarà un 40% de la quantitat assignada. Aquest pagament estarà condicionat a la presentació prèvia de justificants de despeses que cobresquen el percentatge citat o l'aportació d'un aval bancari o carta de pagament de fiança, constituïdes amb caràcter solidari o amb renúncia expressa al benefici d'excussió i dipositada als serveis territorials de la Conselleria d'Economia, Hisenda i Administració Pública de la província corresponent.
  
Una vegada justificat per l'entitat el 40% ja lliurat, es podrà procedir al pagament d'un 20% més, amb els mateixos condicionants, és a dir, amb la justificació prèvia de despeses, fiança o aval bancari.
  
La resta de la subvenció es farà efectiva una vegada justificada la totalitat de la quantitat concedida.
  
L'ordenació del pagament de les subvencions que es regulen al capítol II del títol I de l'Ordre de 9 de desembre de 1998 (transferències de capital) es realitzarà d'acord amb els criteris continguts en l'article 47 bis del text refós de la Llei d'Hisenda Pública de la Generalitat Valenciana
  
València, 25 de febrer de 1999
  
La consellera de Benestar Social,
  
MARCELA MIRÓ PÉREZ
  
g) ALTRES ASSUMPTES
  
Conselleria Economia,
  
Hisenda i Administració Pública
  
Conselleria de Cultura, Educació i Ciència